MV Lisco Gloria

MV Lisco Gloria – ROPAX tipo jūrinis keltas, kuris plaukiojo su Lietuvos vėliava.

Keltas aptarnavo keltų liniją Klaipėda–Kylis 3 kartus per savaitę iš kiekvieno uosto. Kelte buvo restoranas, du barai, parduotuvė. Kajutės ir keleivių salės buvo įrengtos 7 ir 8 deniuose.

Kelto duomenys

2010 m. gaisras 
2010 m. spalio 9 d. (šeštadienį, 00:30 val.) po vidurnakčio iš Kylio į Klaipėdą plaukusiame kompanijos DFDS Lisco kelte kilus gaisrui nesunkiai nukentėjo 28 keleiviai, tarp jų 6 lietuviai. Dauguma jų apsinuodijo smalkėmis. 236 kelto keleiviai bei įgulos nariai buvo evakuoti į netoli buvusį Vokietijos keltą „Deutschland“ ir parplukdyti atgal į Kylio uostą.

Kelte iš viso buvo 178 lietuviai. Juo taip pat plaukė Latvijos, Danijos, Lenkijos, Rusijos ir Argentinos piliečiai.

Gaisras kelte kilo dėl techninio vieno iš plukdytų krovininių automobilių gedimo, pareiškė Vokietijos vidaus reikalų ministerijos atstovas Joachimas Guttas.

Spalio 21 d. (ketvirtadienis) popiet apdegęs keltas, beveik dvi savaites plūduriavęs netoli nelaimės vietos, buvo pradėtas tempti į Odensės uostą Danijoje. Prieš tempiant laivą iš jo turėjo būti išpumpuota per 200 tonų vandens. Iki uosto 185 kilometrus buvo numatyta įveikti per maždaug 18-20 valandų. Spalio 22 d. (penktadienis) MV Lisco Gloria buvo prišvartuotas Odensės uoste.

Odensės uoste apdegusį keltą apžiūrėjo keltų kompanijos, draudimo įmonių atstovai.

Partemtas į Klaipėdą, utilizuotas Vakarų laivų gamykloje.

Nuorodos 
 Apie laivą DFDS Lisco tinklalapyje (liet. k)
 Videoreportažas apie 2010 m. avariją (Russia today) (anglų k.)

Šaltiniai 

Laivai